** Obec Trnovec nad Váhom**

Materiál č. 9 na 13. zasadnutie Obecného zastupiteľstva v Trnovci nad Váhom dňa 04.04.2016

K bodu programu 10 :**„ Žiadosť o delimitáciu pozemku s parc. č. 505/2,ostatná plocha o výmere 579 m2 v k. ú. Trnovec nad Váhom vo vlastníctve SR-Slovenský pozemkový fond v prospech obce Trnovec nad Váhom“**

**1. Dôvodová správa**

**Dôvodová správa k materiálu č. 9 na 13. zasadnutie OZ v Trnovci nad Váhom**

Z dôvodu ďalšieho rozvoja obce je dôležité, aby obec získala do svojho vlastníctva pozemky, ktoré sú vo vlastníctve Slovenskej republiky v správe Slovenského pozemkového fondu, nakoľko pri predkladaní projektov bude potrebné mať vyriešené majetkovoprávne usporiadanie pozemkov a obec bude musieť preukázať vlastníctvo určitých pozemkov.  
V zmysle novelizácie zákona č. 138/1991 Zb. o majetku obcí v znení neskorších predpisov obec z dôvodu majetkovoprávneho usporiadania pozemkov môže požiadať Slovenský pozemkový fond o delimitáciu pozemkov, ktoré sú vo vlastníctve SR v správe Slovenského pozemkového fondu do vlastníctva obce Trnovec nad Váhom.  
Obec Trnovec nad Váhom zahájila vysporiadanie týchto pozemkov a momentálne rieši možnosť delimitácie pozemku registra C KN v k. ú. Trnovec nad Váhom, zapísaného na LV č. 1407,ktorého vlastníkom je SR- Slovenský pozemkový fond a to:

***- pozemok s parc. č. 505/2, druh pozemku: ostatné plochy, vo výmere 579 m2***

Dôvodom našej žiadosti je realizácia stavebných prác v k. ú. Trnovec nad Váhom v priestoroch zberného dvora, ktorého zriaďovateľom je obec Trnovec nad Váhom.

Obec Trnovec nad Váhom má záujem o prevod pozemku, ktorého doterajšie využitie bolo ako verejné priestranstvo-zelená plocha, nachádzajúce sa pri vstupe do priestorov zberného dvora, ktorého zriaďovateľom je obec Trnovec nad Váhom. Ide o oblasť, cez ktorú sa zabezpečuje prístup do priestorov zberného dvora.  
Po prevode vlastníckeho práva na danú nehnuteľnosť v prospech obce bude pozemok slúžiť ako prístupová komunikácia a odvodňovací rigól a využívaný vo verejnom záujme.